钦定古今图书集成/明伦汇编/闺媛典/第143卷 > 黄氏女
## 钦定古今图书集成/明伦汇编/闺媛典/第143卷 > 黄氏女

按《吉安府志》：“黄氏女，吉水人。初受陈聘，顷之，陈病疠，
舅姑欲迎黄，女视病，父母许之。至则见陈室中芜秽，
衣被垢恶难近，女泣下，躬为扫除澣濯。逾月，陈竟不
起，女执丧尽哀。既葬，父母将迎归，不听。数年，陈父母
相继死，家贫，守志益坚。年五十，罗参政上其事，诏旌
其闾。”